बचपन में मोटापे के शिकार बच्चों में अस्थमा और फेफड़ो के दूसरे रोगों का खतरा बढ़ जाता है। दरअसल शुरुआती 3 सालों में बच्चों के तमाम अंगों का विकास होता है। अगर बचपन में ही बच्चे मोटापे का शिकार हो जाते हैं, तो उनके फेफड़ों के विकास पर असर पड़ता है। ऐसे में 10 साल की उम्र से पहले ही बच्चों को अस्थमा जैसी बीमारियां घेर लेती हैं। फेफड़े के इन रोगों के कारण बच्चों में जल्दी थक जाने, सांस फूलना और आलस के लक्षण दिखाई देते हैं।